Bosna i Hercegovina

**Federacija Bosne i Hercegovine**

**Bosansko-podrinjski kanton Goražde**

**VLADA KANTONA**

Broj: 03/I-\_\_\_\_\_\_\_\_\_\_/20

Goražde, 30.07.2020.godine

 Na osnovu člana 12. Zakona o kantonalnim ministarstvima i drugim tijelima kantonalne uprave («Službene novine Bosansko-podrinjskog kantona Goražde», broj: 9/13 i 13/13), a u skladu sa Programom utroška sredstava Vlade sa ekonomskog koda 614 300 Tekući transferi neprofitnim organizacijama, broj: 03-11-987-1/20 od 05.06.2020. godine i Program o izmjenama i dopunama Programa utroška sredstava Vlade sa ekonomskog koda 614 300-Tekući transferi neprofitnim organizacijama,broj: 03-11-987-4/20 od 30.07.2020.godine, Vlada Bosansko-podrinjskog kantona Goražde, ***r a s p i s u j e:***

**J A V N I P O Z I V**

**za prijavu prijedloga projektnih aktivnosti za učešće u Programu utroška sredstava**

**Vlade** **Bosansko - podrinjskog kantona Goražde sa ekonomskog koda**

**614 300 – Tekući transfer neprofitnim organizacijama**

1. **Predmet javnog poziva**

Predmet javnog poziva je dodjela novčanih sredstava za sufinansiranje aktivnosti udruženja sa područja Bosansko - podrinjskog kantona Goražde, a što je osnovni cilj Programa utroška sredstava Vlade Bosansko-podrinjskog kantona Goražde sa ekonomskog koda 614 300 – Tekući transferi neprofitnim organizacijama (u daljem tekstu: Program).

1. **Pravo prijave na javni poziv**

Pravo prijave po jednog prijedloga projektnih aktivnosti na javni poziv imaju udruženja koji ispunjavanju opće i posebne ciljeva programa, a prije svega radi se o afirmaciji opšte-društveno korisnih ciljeva na području Kantona

1. **Kriteriji**

Da bi predložene projektne aktivnosti bile sufinansirane moraju zadovoljiti određene Kriterije utvrđene u Programu, a isti su navedeni u nastavku ovog Javnog poziva.

**Kriteriji prihvatljivosti za učešće u Programu (opći i posebni)**

Prijedlozi projektnih aktivnosti se najprije razmatraju kako bi se utvrdilo odgovaraju li u potpunosti sa općim kriterijima prihvatljivosti za učešće u Programu ali i posebnim kriterijima prihvatljivosti za učešće u Programu.

 ***Opći kriteriji***

Za učestvovanje i dokumentacija koja se dostavlja prilikom prijave na javni poziv:

1. Popunjen obrazac za aplikaciju za finansiranje/sufinansiranje projekata koji sadrži: naziv projekta, opis potreba, kratak opis projekta, ciljevi, ciljne grupe, plan i trajanje projekta, osoblje i budžet;
2. Rješenje o registraciji
3. Da dostave Program rada i Finansijski plan za 2020.godinu
4. Da dostave Finansijski izvještaj za 2019.godinu

e) Ovjerenu Izjavu da protiv Udruženja ili Organizacija u njihovom dosadašnjem radu nisu

 podnošene krivične ili prekršajne prijave, niti su odgovorna lica u istim osuđivanja za

 bilo kakva krivična djela;

***Posebni kriteriji****:*

1. Da se radi o Projektu koji doprinosi razvoju i afirmaciji Bosansko-podrinjskog kantona Goražde, doprinosi realizaciji Programa rada Vlade ili na neki drugi način podstiče, ispunjava ili realizuje programe čiji je karakter promocija civilnog društva i demokratskih odnosa u Kantonu te projekti koji imaju u sebi elemente socijalne, zdravstvene i ekološke zaštite
2. Da unapređuje kulturne, vjerske, sportske ili druge oblike organizovanja i suradnje organizacija ili udruženja sa istim ili sličnim udruženjima u BiH ili inostranstvu;
3. Da protiv Udruženja ili Organizacija u njihovom dosadašnjem radu nisu podnošene krivične ili prekršajne prijave, niti su odgovorna lica u istim osuđivanja za bilo kakva krivična djela;
4. **Odabir korisnika i dodjela sredstava**

Sve dostavljene prijedloge projektnih aktivnosti pregleda i ocjenjuje Komisija imenovana od strane Vlade Bosansko-podrinjskog kantona Goražde. Komisija daje Vladi Bosansko-podrinjskog kantona Goražde prijedlog o raspodjeli sredstava, predlaže listu predlagača ili projekata koji zaslužuju pomoć..

1. **Obrazac prijave**

Obrazac prijave je sastavni dio Javnog poziva.

1. **Preuzimanje Javnog poziva**

Javni poziv sa obrascem prijave može se preuzeti na internet stranici Vlade Bosansko - podrinjskog kantona Goražde [www.bpkg.gov.ba](http://www.bpkg.gov.ba/) te u prostorijama Ureda Premijera i Vlade Bosansko - podrinjskog kantona Goražde (ulica 1. Slavne višegradske brigade 2a)

1. **Rok za podnošenje prijava**

Ovaj Javni poziv je otvoren do 11.08.2020.godine, s tim što će Komisija vršiti odabir odobrenih aplikacija jednom mjesečno do utroška odobrenih sredstava.

Prijave se dostavljaju na adresu:

**Bosansko – podrinjskog kantona Goražde**

**Vlada Bosansko-podrinjskog kantona Goražde**

**(Komisija za pregled i ocjenu prijedloga projektnih aktivnosti)**

**1. Slavne višegradske brigade 2a Goražde**

 Sa naznakom:

«NE OTVARAJ –PRIJAVA ZA JAVNI POZIV – GRANTOVI NEPROFITNIM ORGANIZACIJAMA»

# Način objave

Javni poziv se objavljuje u elektronskim medijima na području Kantona, internet stranici Vlade Bosansko – podrinjskog kantona Goražde kao i oglasnoj ploči Kantona.

Zainteresovana lica za dodatne informacije u vezi sa realizacijom Javnog poziva mogu dobiti u Uredu Premijera i Vlade Bosansko - podrinjskog kantona Goražde na telefon: 038/221-913.

Vlada Bosansko - podrinjskog kantona Goražde zadržava pravo poništenja ovog poziva do odabira korisnika sredstava, bez obaveza pismenog ili usmenog obrazloženja kao i bez obaveza snošenja troškova za podnošenje zahtjeva po ovom pozivu.

 S E K R E T A R

 *Emir Sijerčić dipl.iur.*